**ANUNŢ 07.04.2016**

 **S.C. PRO – SALUBRITATE Dumbrava Roşie S.R.L.** anunţă publicul interesat asupra luării deciziei etapei de încadrare în categoria activităţilor cu impact potenţial semnificativ pentru care nu este necesară evaluarea impactului asupra mediului şi este necesară evaluarea adecvată, în cadrul procedurilor de evaluare a impactului asupra mediului şi de evaluare adecvată pentru proiectul „ **Proiectarea şi deschiderea exploatării agregatelor minerale din perimetrul albiei minore a râului Bistriţa, zona Dumbrava Roşie**” propus a se realiza în comuna Dumbrava Roşie – extravilan , judeţul Neamţ, titular proiect **S.C. PRO – SALUBRITATE Dumbrava Roşie S.R.L.**

 Proiectul deciziei de încadrare şi motivele care o fundamentează pot fi consultate la sediul A.P.M. Neamţ din Piatra Neamţ, Piaţa 22 Decembrie, nr.5, în zilele de luni - joi între orele 8 – 1630 şi vineri între orele 8 - 14, precum şi la următoarea adresă de internet: http://www.apmnt.anpm.ro

 Publicul interesat poate înainta comentarii /observaţii la proiectul deciziei de încadrare în termen de 8 zile de la data publicării prezentului anunţ.

PROIECTUL  DECIZIEI ETAPEI DE INCADRARE

 Ca urmare a solicitării de emitere a acordului de mediu adresate de **S.C. PRO – SALUBRITATE Dumbrava Roşie S.R.L.** cu sediul în sediul în comuna Dumrava Roşie, str. Dumbravei , nr. 68, judeţul Neamţ, înregistrată la A.P.M. Neamţ cu nr. 1936/14.03.2016 ,   în baza Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/ 2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,   Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de Analiză Tehnică din data de 07.04.2016, că proiectul „ **Proiectarea şi deschiderea exploatării agregatelor minerale din perimetrul albiei minore a râului Bistriţa, zona Dumbrava Roşie ”** propus a fi amplasat în comuna Dumbrava Roşie – extravilan , judeţul Neamţ, **se supune evaluării adecvate.**

 Justificarea prezentei decizii:

   I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. proiectul intră sub incidenţa Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului, fiind încadrat în Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 2, lit.c) “extracţia mineralelor prin dragare fluvială sau marină”.

b) caracteristicile proiectului:

* mărimea proiectului – proiect de dimensiuni medii;
* suprafaţa perimetrului 10000 mp, amplasat în albia minoră a râului Bistriţa, pe mijlocul albiei, extravilanul localităţii Brăşăuţi, comuna Dumbrava Roşie;
* se va executa extracţia agregatelor minerale în fâşii longitudinale cu o lăţime de aproximativ 2,50 m dinspre aval spre amonte cu adâncimea maximă de extracţie 1,9 m fără a depăşi cota talvegului albiei în zonă si depozitarea lor pe mal pentru eliminarea apei din pori cu un excavator de 1,3 m3;
* încărcarea în mijloacele de transport se va face cu un încărcător frontal cu cupă de 2,5 m3;
* transportul agregatelor minerale se va face cu două autobasculante de 16 t;
* accesul de la platforma de depozitare a agregatelor minerala la perimetru se face pe un drum existent conform HCL Dumbrava Roşie;
* cumularea cu alte proiecte: nu este cazul;
* utilizarea resurselor naturale: balast de râu;
* producţia de deşeuri: deşeuri menajere aproximativ 66 kg/ lună depozitate selectiv în zona de staţionare a utilajelor şi vor fi transportate la cea mai apropiată rampă de deseuri de către un operator autorizat;
* emisiile poluante, inclusiv zgomotul şi alte surse de disconfort: nu este cazul;
* surse de poluare în perioada de execuţie: de la mijloacele de transport şi utilaje – zona locuită este la aproximativ 400 m faţă de amplasamentul perimetrului;
* surse de poluare în perioada de funcţionare: nămol deshidratat;
* riscul de accident, ţinându – se seama în special de substanţele şi de tehnologiile utilizate – nu este cazul;
* utilizarea existentă a terenului – conform PUG – ului comunei Dumbrava Roşie , categoria de folosinţă: albia râului Bistriţa;
* relativa abundenţă a resurselor naturale din zonă, calitatea şi capacitatea regenerativă a acestora – nu este cazul;
1. capacitatea de absobţie a mediului, cu atenţie deosebită pentru:
* zonele umede – râul Bistriţa nu este afectat dacă se respectă tehnologia de execuţie şi de funcţionare;
* zonele costiere – nu este cazul;
* zonele montane şi cele împădurite – nu sunt afectate;
* parcurile şi rezervaţiile naturale – nu sunt;
* ariile clasificate sau zonele protejate prin legislaţia în vigoare, cum sunt: zonele de protecţie a faunei piscicole, bazine piscicole naturale şi bazine piscicole amenajate, etc. – aria de protecţie specială avifaunistică ROSPA 0138 Piatra Şoimului – Scorţeni – Gârleni poate fi afectat de lucrări;
* zonele de protecţie specială – – aria de protecţie specială avifaunistică ROSPA 0138 Piatra Şoimului – Scorţeni – Gârleni poate fi afectat de lucrări;
* ariile în care standardele de calitate a mediului stabilite de legislaţie au fost deja depăşite – nu sunt;
* ariile dens populate – proiect de reabilitare a unui obiectiv existent în zonă populată; au fost propuse măsuri de diminuare a unui potenţial impact – nu sunt;
* peisajele cu semnificaţie istorică, culturală şi arheologică – nu sunt;
1. caracteristicile impactului potenţial:
* extinderea impactului: aria geografică şi numărul persoanelor afectate: – impact nesemnificativ;
* natura transfrontarieră a impactului – nu este cazul;
* mărimea şi complexitatea impactului – impact nesemnificativ;
* probabilitatea impactului – redusă;
* durata, frecvenţa şi reversibilitatea impactului – pe perioada realizării lucrărilor şi în timpul funcţionării.

    II. Motivele care au stat la baza luării deciziei etapei de încadrare în procedura de evaluare adecvată sunt următoarele:

1. proiectul propus intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, punctul 43, cu modificările şi completările ulterioare, proiectul se desfăşoară parţial în aria de protecţie avifaunistică ROSPA0138 Piatra Şoimului – Scorţeni – Gârleni , declarată arie de protecţie specială avifaunistică prin HG nr. 971/2011 pentru modificarea şi completarea HG 1284/2007 privind declararea ariilor de protecţie specială avifaunistică ca parte integrantă a reţelei ecologice europene Natura 2000 în România;
2. realizarea proiectului nu va duce la modificări fizice într-o arie naturală protejată de interes comunitar;
3. proiectul nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi /sau habitatele de interes comunitar dintr-o arie naturală protejată;
4. proiectul nu afectează direct sau indirect zonele de hrănire /reproducere /migraţie;
5. proiectul nu are influenţă directă asupra unei arii naturale protejate prin emisii în aer, devierea cursului unei ape care traversează zona, extragerea de ape subterane, perturbarea prin zgomot sau lumină sau poluare atmosferică;
6. proiectul nu duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;
7. proiectul implică utilizarea resurselor de care depinde diversitatea biologică din zonă (exploatarea apelor subterane şi de suprafaţă, extracţia agregatelor minerale, defrişări, inundare terenuri, pescuit, vânătoare, colectare plante).

 Condiţiile de realizare a proiectului :

 a) implementarea măsurilor de protecţie a factorilor de mediu propuse prin proiect şi descrise în documentaţia ce a stat la baza emiterii acestei decizii;

 b) obţinerea tuturor avizelor precizate în Certificatul de urbanism şi respectarea condiţiilor impuse prin acestea;

 c) titularul va informa în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentei decizii;

 d) titularul va informa în scris Agenţia pentru Protecţia Mediului Neamţ la începerea lucrărilor;

 e) titularul va notifica în scris Agenţia pentru Protecţia Mediului Neamţ la finalizarea lucrărilor în vederea verificării şi întocmirii procesului verbal de constatare a respectării tuturor condiţiilor impuse;

 f) nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

 Proiectul propus necesită parcurgerea celorlalte etape ale procedurii de evaluare adecvată şi de evaluare a impactului asupra mediului.

 Prezentul document îşi păstrează valabilitatea pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate

adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, prevăzute de HG 445 /2009, cu respectarea prevederilor Legii contenciosului administrativ nr. [554/2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr.[554/2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite autorităţii publice emitente, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

 Procedura administrativă prealabilă este gratuită.